Yeɣli d ṭṭam, nečča imensi, tuwi-aɣ-d temɣart-iw ɣer tsekka, s nnig n texxamt-nni n «tgella». Thegga aɣ-id anida ara neṭṭes : tiɛlawin d uɛdil s wayes ara neddel . Taxxamt d ₋ tameqqrant, ₋ ɛecra n lmitrat deg teɣzi, ɣef sebɛa neɣ tmanya deg tehri ; ɣer leḥyuḍ setfent tecbayliyin, ččurent d zzit n uzemmur, annect-nni ula deg rebɛa n texxamin-nni nniḍen, ama tid ukessar neɣ tid n ussawen. Ṭwiqan sƐan lelwaḥ d iɣezzfanen tteɣlaqen s yiwen n uzekrun n lluḥ : ad tdrggrev azekrun d asawen, ad yekcem daxel n lḥiḍ ; akken ad t-id neldi ilaq ad ndewwer tafettust-nni n usɣar, ad tuɣal deg umekkan-is,tasekkart-nni ad teɣli : akken ad d₋ tekcemḍ si berra,ilaq ad teserɣeḍ tiwwura.